google/wiki40b huggingface dataset:
Πολιόχνη VI (Καστανή περίοδος)

Η Καστανή ή Φαιά περίοδος της Πολιόχνης, της προϊστορικής πόλης που ανακαλύφθηκε στην ανατολική Λήμνο, κοντά στο χωριό Καμίνια, αντιστοιχεί στην περίοδο 2100-1700 π.Χ. σύμφωνα με τη χρονολόγηση της Ιταλικής Αρχαιολογικής Σχολής Αθηνών.

Αρχαιολογικές πληροφορίες

Στο τέλος της Κίτρινης περιόδου, στα 2100 π.Χ. περίπου, η Πολιόχνη υπέστη μεγάλη καταστροφή από σεισμό. Στη συνέχεια η πόλη άρχισε δειλά-δειλά πάλι να αναπτύσσεται. Παλιότερα πιστευόταν ότι ερημώθηκε για μεγάλη περίοδο, αλλά οι νέες ανασκαφές δείχνουν ότι κατοικήθηκε τουλάχιστον στην κορυφή του λόφου. Δεν κτίστηκαν νέα οικοδομήματα, απλά επισκευάστηκαν τα παλιά.
Οι νέοι(;) κάτοικοι γνωρίζουν τη χρήση του τροχού στην αγγειοπλαστική, απόδειξη ότι δεν έ-χουμε πολιτισμική οπισθοδρόμηση. Έτσι τα σχέδια και η ποιότητα των αγγείων βελτιώθηκαν. Η πόλη έχει επαφές τόσο με την Τροία IV-V όσο και με το νότιο Αιγαίο. Όμως σιγά-σιγά παρακμάζει και δεν γνωρίζει την εμπορική ακμή των παλιότερων εποχών.
Την περίοδο αυτή το Κουκονήσι βρίσκεται στην κορύφωση της ανάπτυξής του και μάλλον έχει πάρει τη σκυτάλη από την Πολιόχνη ως εμπορικός σταθμός για όσους πλησιάζουν στο νησί.
Την εποχή αυτή στο Αιγαίο και στην Τροία κυριάρχησαν για κάποιο διάστημα οι Μινύες, διώχνοντας από εκεί τους Ινδοευρωπαίους. Λογικό είναι να υποθέσουμε, ότι είχαν καταλάβει και την Πολιόχνη, αφού τα ευρήματα είναι όμοια με της Τροίας. Την υπόθεση αυτή ενισχύει μια παράσταση, που βρέθηκε χαραγμένη σε πίθο της καστανής περιόδου, η οποία ερμηνεύτηκε ως η αρχαιότερη απεικόνιση του Διός.
Φορτηγό

Ρυμουλκά οχήματα

Το πιο συνηθισμένο όχημα στις μεγάλες αποστάσεις είναι το (φορτηγό) ρυμουλκό όχημα και μπορεί να χρησιμοποιηθεί για διαφορετικές περιστάσεις. 
Διαστάσεις / χωρητικότητα φόρτωσης - ρυμουλκά οχήματα με σκέπασμα/με μουσαμά:
Μήκος: 13,60 m
Πλάτος: 2,45 m - 2,50 m
Ύψος: 2,50 m - 3,00 m
χώροι αποθήκευσης μέχρι και 33 ευρωπαλετών 
βάρους μέχρι 40 τόνους μικτού φορτίου.
Εθνόσημο της Τυνησίας

To εθνόσημο της Τυνησίας δείχνει ένα πλοίο με ένα λιοντάρι που κρατάει ένα σπαθί και μια ζυγαριά. Στο κέντρο, κάτω ακριβώς από το καράβι βρίσκεται το εθνικό ρητό, γραμμένο στην αραβική: Ελευθερία - Τάξη - Δικαιοσύνη. Πάνω από το θυρεό φαίνεται το κεντρικό έμβλημα της σημαίας της Τυνησίας. Το φόντο είναι χρυσό σε όλα τα τμήματά του.
Το μινόρε της αυγής (σειρά)

Υπόθεση

Ο Αντώνης Ζάγκουρας (Αντώνης Καφετζόπουλος) είναι ένας νεαρός ρεμπέτης, που έρχεται από τη Σύρο στην Αθήνα αναζητώντας την τύχη του. Γίνεται μέλος μιας ρεμπέτικης κομπανίας και ακολουθεί συναρπαστική διαδρομή γεμάτη έρωτες, επιτυχίες, αλλά και πολλές απογοητεύσεις, μέχρι που κερδίζει την κοινωνική και καλλιτεχνική καταξίωσή του.
Στη σειρά ακούγονται δημοφιλή τραγούδια των Βαμβακάρη, Τσιτσάνη, Παπαϊωάννου, Χατζηχρήστου και άλλων, αποτυπώνοντας την ατμόσφαιρα της περιόδου 1930 - 1960.
Το σάουντρακ της σειράς έγινε τότε πλατινένιο, ξεπερνώντας τις 100.000 πωλήσεις.

Επαναπροβολές

Η σειρά προβλήθηκε σε αρκετές επαναλήψεις από την ΕΡΤ, με πρώτη επαναπροβολή το 1986 και τελευταία το 2013. Επίσης, διασώζεται στο Αρχείο της ΕΡΤ και είναι διαθέσιμη για προβολή μέσω του site του Ψηφιακού Αρχείου της ΕΡΤ. 
Το 1985 και το 1987, η σειρά προβλήθηκε και στην Αυστραλία, από το Network 0-28/SBS, με Αγγλικούς υπότιτλους, υπό τον τίτλο «Pireaus Blues».
Ιωνίδειος Σχολή

Ιστορικό

Tο 1844, o Δήμαρχος του Πειραιά Πέτρος Ομηρίδης Σκυλίτσης, με επιστολή τού ζήτησε από τον Κωνσταντίνο Ιωνίδη βοήθεια για την ίδρυση σχολείων στον Πειραιά. Ο Κ. Ιωνίδης διέθεσε 30.000 δρχ. Το 1845 το Δημοτικό Συμβούλιο αποδέχεται την προσφορά. Μεταξύ των όρων για την προσφορά ήταν να εντοιχιστεί σε κατάλληλο χώρο του διδακτηρίου πλακέτα, στην οποία να αναγράφεται «ανεγέρθη δαπάναις της οικογένειας των Ιωνιδών» και να τελείται κάθε χρόνο στις 21 Μαΐου μνημόσυνο υπέρ της οικογένειάς του.
Το 1847 και επί δημαρχίας του Δημ. Θεοχάρη, άρχισε η οικοδόμηση του σχολείου και στις 21 Μαΐου του ίδιου χρόνου έγιναν τα εγκαίνια τόσο του "Ελληνικού Σχολείου όσο και του «Αλληλοδιδακτικού Δημοτικού» που φέρουν από κοινού την ονομασία «Ιωνίδεια Σχολεία», ενώ ο δωρητής διαθέτει ακόμα 10.000 δρχ. για τις ανάγκες του σχολείου και για τη δημιουργία βιβλιοθήκης. 
Το 1862 υπογράφεται από τον τότε Υπουργό Παιδείας η ίδρυση Γυμνασίου. Μέχρι το 1914 παραμένει το μοναδικό Γυμνάσιο στον Πειραιά. Εκείνη τη χρονιά, με την ίδρυση του Δευτέρου Γυμνασίου στην πόλη του Πειραιά, η Ιωνίδειος μετονομάζεται σε Α΄ Γυμνάσιο Πειραιώς. Το Γυμνάσιο λειτουργεί στο αρχικό κτίριο του 1847 μέχρι και το 1932, οπότε και κατεδαφίζεται, για να ανεγερθεί στη θέση του το κτίριο στο οποίο στεγάζεται μέχρι σήμερα, απέναντι από το Δημοτικό Θέατρο. Για την οικοδόμησή του συνάπτεται δάνειο από την τότε Σχολική Εφορεία με το Ταμείο Παρακαταθηκών και Δανείων με υποθήκη του οικοπέδου. Στο ισόγειο του κτιρίου δημιουργούνται καταστήματα, τα οποία εξασφάλισαν τα έξοδα λειτουργίας του Γυμνασίου και είναι μέχρι σήμερα η κυριότερη πηγή εσόδων για τις ανάγκες του Σχολείου. 
Την περίοδο 1934-1935 προάγεται σε «Σχολή Μέσης Εκπαιδεύσεως Πειραιώς» και το 1946-47 μετονομάζεται σε «Α΄ Πρότυπο Γυμνάσιο Αρρένων Πειραιώς». Το 1963, με απόφαση του Υπουργού Γρηγ. Κασιμάτη, μετονομάζεται σε «Ιωνίδειο Πρότυπο Σχολή Πειραιώς». Από το 1986 έχει την ονομασία «Πειραματικό Γυμνάσιο και Λύκειο Ιωνιδείου» μέχρι το 2011 όταν το σχολείο γίνεται Πρότυπο Πειραματικό και αρχίζει να δέχεται μαθητές με διαδικασίας ειδικών εξετάσεων. Το 2015 το σχολείο ορίζεται ως Πρότυπο όπου θα παραμείνει μέχρι και σήμερα.

Απόφοιτοι

Το σχολείο από την ίδρυση του φιλοξένησε μαθητές όπως ο Αλέξανδρος Παπαδιαμάντης, ο Παύλος Νιρβάνας, ο Σπύρος Μελάς, ο Λάμπρος Πορφύρας, ο Δ. Βουτυράς, ο Γεράσιμος Βώκος, ο Aπ. Καμπάνης, ο Αλέξανδρος Πάλλης, ο Παντελής Χορν, ο Αιμίλιος Βεάκης, ο Βαγγέλης Γερμανός, o Γιώργος Πουκαμισάς, ο Χρήστος Μυλωνόπουλος, ο Γεώργιος Μπόμπολας, ο Κωνσταντίνος Μαζαράκης Αινιάν, ο στρατηγός δικτάτορας Θεόδωρος Πάγκαλος, ο Παναγιώτης Πιπινέλης κ.ά.
Αυτόνομη Σοβιετική Σοσιαλιστική Δημοκρατία της Αμπχαζίας

Σχηματισμός

Η Σοβιετική Σοσιαλιστική Δημοκρατία της Αμπχαζίας (ΣΣΔ της Αμπχαζίας) είχε ιδρυθεί το 1921 μετά την εισβολή του Κόκκινου Στρατού στην Γεωργία. Η ΣΣΔ της Αμπχαζίας, η οποία ήταν ενωμένη με την Γεωργιανή ΣΣΔ, υπήρξε μέχρι το 1931. Κατά τη διάρκεια αυτή της περιόδου είχε χορηγηθεί σημαντική αυτονομία, λόγω της μοναδικής κατάστασης σε σχέση με τη Γεωργία. Ωστόσο, αυτό προκάλεσε την ανησυχία των Σοβιετικών και Γεωργιανών αρχών, και έτσι μειώθηκε σε μια αυτόνομη δημοκρατία. Έτσι, στις 19 Φεβρουαρίου 1931, η ΣΣΔ της Αμπχαζίας μετατράπηκε στην Αυτόνομη Σοβιετική Σοσιαλιστική Δημοκρατία της Αμπχαζίας, η οποία ήταν εξ ολοκλήρου υπό τον έλεγχο της Γεωργίας, μιας από τις ομόσπονδες δημοκρατίες της Υπερκαυκασιανικής Σοσιαλιστικής Ομοσπονδιακής Σοβιετικής Δημοκρατίας (ΥΣΟΣΔ).
Η υποβάθμιση της Αμπχαζίας δεν ήταν δημοφιλής μεταξύ του Αμπχαζικού πληθυσμού. Η Αμπχαζική ΣΣΔ είχε σημαντικό βαθμό αυτονομίας, συμπεριλαμβανομένων των δικών της εθνικών συμβόλων (σημαία και εθνόσημο), και εθνικές μονάδες στρατού, ένα δικαίωμα το οποίο δινόταν μόνο σε πλήρης δημοκρατίες. Επίσης, είχε το δικό της σύνταγμα, ένα άλλο δικαίωμα το οποίο χορηγούνταν μόνο σε πλήρης δημοκρατίες. Κατά τη μεταρρύθμιση της Αμπχαζικής ΣΣΔ ξέσπασαν διαμαρτυρίες στην περιοχή. Ήταν οι πρώτες μεγάλης κλίμακας διαδηλώσεις κατά των Σοβιετικών αρχών σε αυτή την περιοχή.

Γλώσσα

Η Αμπχαζική γλώσσα είχε δεχτεί αρκετές αλλαγές κατά την διάρκεια της σοβιετικής εποχής. Υπό την κορενιζατσίγια οι Αμπχάζιοι δεν θεωρούταν "προχωρημένος" λαός της ΕΣΣΔ, και συνεπώς υπήρχε αυξημένη εστίαση στην εθνική τους γλώσσα και την πολιτιστική ανάπτυξη. Ως μέρος αυτών των πολιτικών, τα Αμπχαζικά λατινοποιήθηκαν το 1928, μαζί με πολλές άλλες περιφερειακές γλώσσες της ΕΣΣΔ οι οποίες χρησιμοποιούσαν αλφάβητα προερχόμενα από το Κυριλλικό. Αυτή η πολιτική αντιστράφηκε το 1938, με το Κυριλλικό να αντικαθιστά τα περισσότερα από τα λατινικά αλφάβητα. Τα Αμπχαζικά ήταν μία από τις λίγες εξαιρέσεις, μαζί με τα Οσσετικά στην Αυτόνομη Περιφέρεια της Νότιας Οσσετίας (επίσης στην Γεωργιανή ΣΣΔ), τα οποία χρησιμοποίησαν ένα γεωργιανό αλφάβητο μέχρι το 1953, όταν τα Αμπχαζικά επανήλθαν στο Κυριλλικό αλφάβητο (το ίδιο πραγματοποιήθηκε και στα Οσσετικά).
Κρατικός Αερολιμένας Καλαμάτας «Καπετάν Βασίλης Κωνσταντακόπουλος»

Ονομασία

Το αεροδρόμιο φέρει το όνομά του, προς τιμή του καπετάνιου και εφοπλιστή Βασίλη Κωνσταντακόπουλου, καθώς θεωρήθηκε ως ο πρωτεργάτης της αναβάθμισης του αεροδρομίου της πόλης της Καλαμάτας, αθροίζοντας νέους αερομεταφορείς (Aegean Airlines, κ.ά.), νέα δρομολόγια ναυλωμένων πτήσεων, κάτι που τελικά βοηθά στη σύνδεση της μεσσηνιακής πρωτεύουσας με διάφορες περιοχές της Ευρώπης.

Αεροπορική Βάση

Ακριβώς απέναντι από τον τερματικό υπάρχει η «120 Πτέρυγα Εκπαιδεύσεως Αέρος» (120 ΠΕΑ), η οποία χρησιμοποιεί επίσης το χώρο του αεροδρομίου.

Ιστορικό Αεροδρομίου

Ο Κρατικός Αερολιμένας Καλαμάτας άρχισε να λειτουργεί το 1959. Οι πρώτες ναυλωμένες πτήσεις από το εξωτερικό αρχίζουν να χρησιμοποιούν το αεροδρόμιο από το 1986. Η αυξημένη επιβατική κίνηση οδήγησε στην δημιουργία νέου αεροσταθμού το 1991. Από το έτος αυτό, το αεροδρόμιο βρίσκεται στη δικαιοδοσία της Υπηρεσίας Πολιτικής Αεροπορίας.
Το 2016, η αεροπορική εταιρία Aegean Airlines πρόσθεσε για πρώτη φορά όλο το χρόνο δρομολόγια για Στοκχόλμη, Ντίσελντορφ, Μόναχο και Παρίσι, πρωτοβουλία που ανέβασε σημαντικά την επιβατική κίνηση.
Duo Datz

Οι Duo Datz (Εβραϊκά: אורנה ומשה דץ, Orna U-Moshe Datz, κοινώς αναφερόμενοι στα εβραϊκά ως דץ ודצה Datz Ve-Datza) είναι το κοινό αγγλικό όνομα για το δίδυμο που αποτελείται από τους Orna και Moshe Datz.
Οι δημοφιλείς καλλιτέχνες είναι πιο γνωστοί στην Ευρώπη για τη συμμετοχή του Ισραήλ στο διαγωνισμό τραγουδιού του Eurovision του 1991. Το τραγούδι τους Kan (Εδώ, η αγγλική έκδοση του τραγουδιού ονομάζεται: Come Along) ήρθε τρίτο με 139 βαθμούς, πίσω από τη Σουηδία και τη Γαλλία, οι οποίοι σημείωσαν και οι δύο 146 βαθμούς. Είχαν προηγουμένως εισέλθει στον διαγωνισμό Kdam το 1987 με το Kupidon, που ήρθε 4ο με 63 βαθμούς.
Στο Ισραήλ είναι γνωστοί για τη μέση του δρόμου τύπου μουσικής και τη σειρά παιδικών DVD τους.
Στις 22 Δεκεμβρίου 2006, το ζευγάρι ανακοίνωσε ότι τερμάτισαν τον 21χρονο γάμο τους.
Γουλιέλμος Β΄ του Νασσάου-Ντίλενμπουργκ

Βιογραφία

Ήταν ο πρωτότοκος γιος του Ερρίκου πρίγκιπα του Νασσάου-Ντίλενμπουγκ και της Δωροθέας-Ελισάβετ, κόρης του Γεωργίου Γ΄ δούκα του Μπρηγκ.
Περί το 1694 έκανε τη μεγάλη Περιοδεία του στην Ευρώπη: επισκέφθηκε τη Γερμανία, τις Κάτω Χώρες, την Αγγλία, τη Δανία, τη Σουηδία και την Ιταλία. Το 1701 απεβίωσε ο πατέρας του και τον διαδέχθηκε. Το 1711 απεβίωσε ο 2ος εξάδελφος του πατέρα του χωρίς άρρενα τέκνα και τον κληρονόμησε με άλλους δύο του Οίκου του. Οι διαπραγματεύσεις για το μερίδιο του καθενός κράτησαν ως το 1717.
Από το 1709 χρίστηκε ιππότης του Τάγματος του Αγ. Χούμπερτ, που είχε ανασυσταθεί το προηγούμενο έτος από τον Ιωάννη-Γουλιέλμο Βίττελσμπαχ εκλέκτορα του Παλατινάτου.
Απεβίωσε το 1724 και τάφηκε στην Ευαγγελική εκκλησία του Ντίλενμπουργκ. Επειδή ο μόνος γιος του είχε αποβιώσει από το 1718, τον Γουλιέλμο Β΄ διαδέχθηκε ο νεότερος αδελφός του Χριστιανός.
Νόμος των συνημιτόνων

Αποδείξεις

Ακριβώς όπως το Πυθαγόρειο θεώρημα, το θεώρημα αυτό έχει πολλές αποδείξεις, χρησιμοποιώντας κάποιες ιδιότητες του Ευκλείδη ή του Άλ-Κασί, χρησιμοποιώντας τριγωνομετρικές ιδιότητες ή ιδιότητες που σχετίζονται με τον κύκλο. Τέλος, το θεώρημα μπορεί να θεωρηθεί  εφαρμογή των ιδιοτήτων του εσωτερικού γινομένου.
Pulse (άλμπουμ)

Κατάλογος κομματιών

CD 1

1. Shine On You Crazy Diamond (Gilmour, Waters, Wright) – 13:35

2. Astronomy Domine (Barrett) – 4:20

3. What Do You Want from Me (Gilmour, Wright, Samson) – 4:10

4. Learning to Fly (Gilmour, Moore, Ezrin, Carin) – 5:16

5. Keep Talking (Gilmour, Wright, Samson) – 6:52

6. Coming Back to Life (Gilmour) – 6:56

7. Hey You (Waters) – 4:10

8. A Great Day for Freedom (Gilmour, Samson) – 4:30

9. Sorrow (Gilmour) – 10:49

10. High Hopes (Gilmour, Samson) – 8:46

11. Another Brick in the Wall (Part II) (Waters) – 7:08
CD 2

1. Speak to Me (Mason) – 2:30

2. Breathe (Gilmour, Waters, Wright) – 2:33

3. On the Run (Gilmour, Waters) – 3:48

4. Time (Gilmour, Waters, Wright, Mason) – 6:47

5. The Great Gig in the Sky (Wright, Torry) – 5:52

6. Money (Waters) – 8:54

7. Us and Them (Waters, Wright) – 6:58

8. Any Colour You Like (Gilmour, Wright, Mason) – 3:21

9. Brain Damage (Waters) – 3:46

10. Eclipse (Waters) – 2:38

11. Wish You Were Here (Gilmour, Waters) – 6:35

12. Comfortably Numb (Gilmour, Waters) – 9:29

13. Run Like Hell (Gilmour, Waters) – 8:36

Βραβεύσεις

Ηνωμένο Βασίλειο (BPI Certification): Χρυσός 
Αυστρία (IFPI Certification): Πλατινένιος 
Καναδάς (CRIA Certification): 3 φορές πλατινένιος 
Αργεντινή (CAPIF Certification): Χρυσός 
Γαλλία (SNEP Certification): Πλατινένιος 
Γερμανία (BVMI Certification): Πλατινένιος 
Πολωνία (ZPAV Certification): Πλατινένιος 
Ελβετία (IFPI Certification): Πλατινένιος 
Ηνωμένες Πολιτείες (RIAA Certification): 2 φορές πλατινένιος
Ελβετικά δημοψηφίσματα (2017)

Δημοψηφίσματα πραγματοποιήθηκαν στην Ελβετία , στις 12 Φεβρουαρίου, στις 21 Μαΐου και στις 24 Σεπτεμβρίου 2017.

Δημοψήφισμα Μαΐου

Στις 21 Μαΐου 2017 έγινε ένα δημοψήφισμα, στο οποίο οι ψηφοφόροι αποφάσισαν μεσοπρόθεσμα να εγκαταλείψουν την πυρηνική ενέργεια, με ταυτόχρονη υποστήριξη των πράσινων πηγών ενέργειας. Η νέα Πράξη για την Ενέργεια υπερψηφίστηκε από το 58% των ψηφοφόρων.
Λουδοβίκος Γουλιέλμος στη Βαυαρία (1831-1920)

Βιογραφία

Ήταν ο πρωτότοκος γιος του Μαξιμιλιανού-Ιωσήφ δούκα στη Βαυαρία και της Λουδοβίκας των Βίττελσμπαχ, κόρης του Μαξιμιλιανού Α΄ Ιωσήφ της Βαυαρίας.
Εκλογές στη Σαξονία

Εκλογές διεξάγονται στη Σαξονία για την ανάδειξη των μελών της κρατιδιακής Βουλής (Landtag).
Διοργανώσεις Ε.Π.Σ. Αχαΐας 2006–07

Το Πρωτάθλημα Α΄κατηγορίας της Ε.Π.Σ. Αχαΐας για την αγωνιστική περίοδο 2006-2007 ξεκίνησε στις 16 Σεπτεμβρίου 2006 (1η Αγωνιστική) και έληξε στις 10 Ιουνίου 2007. περιλαμβάνοντας 34 αγωνιστικές. Πρωταθλητής αναδείχτηκε ο Α.Σ. Αχιλλέας Καμαρών. Η Α.Ο. Περιβόλα δήλωσε συμμετοχή αλλά δεν κατέβηκε να αγωνιστεί (οικονομικά προβλήματα) σε κανέναν αγώνα και μηδενίστηκε σε όλα με σκορ 3-0, ενώ από την επόμενη περίοδο υποβιβάζεται στην Γ΄ τοπική κατηγορία βάσει των κανονισμών της ΕΠΣ Αχαίας. Σε αυτό το πρωτάθλημα συμμετείχαν παίκτες με παλαιότερη καριέρα στην Α' και Β΄εθνική ,όπως ο Καραπίτσος (ΟΦΗ,Παναχαΐκή) στον Διαγόρα και Αποστόλης Δρακόπουλος (Ολυμπιακός Πειραιά) στον Αχιλλέα.

Κανόνες διεξαγωγής

Σύμφωνα με την προκήρυξη του πρωταθλήματος πρωταθλητής αναδεικνύεται ο πρώτος, μόνο εάν πάρει διαφορά από 6 βαθμούς και πάνω από τον δεύτερο. Σε αντίθετη περίπτωση παίζουν μπαράζ οι τέσσερις πρώτοι με την εξής σειρά: 4ος-3ος και ο νικητής με τον 2ο, και ο νικητής με τον 1ο. Στον τελικό έχει πλεονέκτημα έδρας ο 1ος και, σε περίπτωση ήττας του, γίνεται επαναληπτικός αγώνας στην έδρα του. Για τις ομάδες που υποβιβάζονται ισχύουν τα εξής: οι 17ος και 18ος υποβιβάζονται απευθείας στην Α2 κατηγορία, ενώ γίνονται μπαράζ για άλλες δύο θέσεις ανάμεσα στους 16ο, 15ο, 14ο και 13ο. Εάν όμως υποβιβαστεί ομάδα της Ε.Π.Σ. Αχαΐας απο την Δ΄ Εθνική κατηγορία στην Α΄ κατηγορία της Ε.Π.Σ., υποβιβάζεται απευθείας χωρίς μπαράζ και ο 16ος, ενώ παίζει μπαράζ και ο 12ος στην έδρα του υψηλότερου στην βαθμολογία, σε περίπτωση ισοπαλίας γίνετε δεύτερος αγώνας σε ουδέτερο γήπεδο .
Ερνέστος Β΄ της Σαξονίας-Κόμπουρκ & Γκότα

Βιογραφία

Ήταν ο πρωτότοκος γιος του Ερνέστου Α΄ και της Λουίζας των Βέττιν, κόρης του Αυγούστου δούκα της Σαξονίας-Γκότα-Άλτενμπουρκ.
Το 1893 απεβίωσε στο κάστρο Ράινχαρτσμπρουνν της Σαξονίας-Κόμπουρκ & Γκότα σε ηλικία 75 ετών. Ήταν άτεκνος και τον διαδέχθηκε ο ανιψιός του Αλφρέδος, γιος της Βικτωρίας της Βρετανίας.

Οικογένεια

Νυμφεύτηκε το 1842 την Αλεξανδρίνα, κόρη του Λεοπόλδου μεγάλου δούκα του Μπάντεν· δεν απέκτησαν απογόνους.
Soul Kitchen

Περίληψη

Ο Ζήνος Καζαντζάκης (Αδάμ Μπουσδούκος), γιος Ελλήνων μεταναστών, είναι ιδιοκτήτης του εστιατορίου Soul Kitchen που βρίσκεται στην περιοχή Βίλχελμσμπουργκ του Αμβούργου. Πρόκειται για μια παλιά βιομηχανική αίθουσα που ο ίδιος αγόρασε και μετέτρεψε κάποτε σε εστιατόριο, δίχως να έχει αξιόλογες γνώσεις στον τομέα της μαγειρικής. Τώρα πλέον το διατηρεί έχοντας χάσει κάθε ενθουσιασμό. Όταν μάλιστα η Γερμανίδα κοπέλα του η Ναντίν (Φελίνε Ρόγκαν) φεύγει λόγω εργασίας στην Σαγκάη δεν βλέπει μέλλον πια για τον εαυτό του στο Αμβούργο. Δεν θέλει όμως να πουλήσει το Soul Kitchen, με το οποίο νιώθει συναισθηματικά συνδεδεμένος και αποφασίζει να βρει διαχειριστή.
 
Προσλαμβάνει καινούριο μάγειρα (Μπιρόλ Ουνέλ) που μαζί με τη σερβιτόρα Λουτσία (Άννα Μπέντερκε) και τον Λουτς (Λούκας Γκρεγκόροβιτς) θα αλλάξει το ύφος του εστιατορίου, το οποίο στη συνέχεια κινεί την περιέργεια νέων πελατών. Μουσική και φαγητό του Soul Kitchen εξελίσσονται σε απολαυστική περιπέτεια, τα νυχτερινά πάρτυ μεγαλώνουν και γίνονται όλο και πιο "θερμά". Ο Ζήνος όμως - παρ´όλη την οικονομική επιτυχία που έχει τώρα - παραμένει αποφασισμένος να εγκαταλείψει τη χώρα και να ακολουθήσει τη Ναντίν στη Σαγκάη. Παραδίδει το εστιατόριο στον αδερφό του Ηλία (Μόριτς Μπλάιμπτροϊ) που έχει μόλις αποφυλακιστεί υπό όρους και επιστρέφει μονάχα τα σαββατοκύριακα στην φυλακή. Για τον Ηλία το Soul Kitchen σημαίνει την ευκαιρία για πρόωρη αποφυλάκιση. Εμφανίζεται επίσης ο Τόμας Νόιμαν (Βόταν Βίλκε Μέρινγκ), ένας Γερμανός πρώην συμμαθητής του Ζήνου, που χρησιμοποιεί αθέμιτα μέσα για να του πάρει το εστιατόριο. Ο Ηλίας όμως αποτελεί εύκολη λεία για το Νόιμαν αφού γνωρίζει το μυστικό του. 

Τελικά ο Ζήνος θα συνειδητοποιήσει με οδυνηρό τρόπο ποιος είναι ο τόπος για τον οποίο αξίζει να αγωνιστεί. Και θα αγωνιστεί.

2009 - 2010

Διεθνές Φεστιβάλ Κινηματογράφου Βενετίας
 
Διεθνές Φεστιβάλ Κινηματογράφου του Τορόντο
Διεθνές Φεστιβάλ Γάνδης
Διεθνές Κινηματογραφικό Φεστιβάλ Σάο Πάολο
Διεθνές Φεστιβάλ Γάνδης
Διεθνές Φεστιβάλ Κινηματογράφου Θεσσαλονίκης
Διεθνές Φεστιβάλ Κινηματογράφου Τρανσυλβανίας

Τόποι γυρισμάτων

Οι τόποι γυρισμάτων του Soul Kitchen βρίσκονται κυρίως στο Βίλχελμσμπουργκ του Αμβούργου. Ως κοινό χαρακτηριστικό έχουν ότι κινδυνεύουν να γίνουν θύματα του εξευγενισμού της περιοχής και να χαθούν. Ως εκ τούτου εκφράζουν ένα γενικό θέμα της ταινίας: τον αγώνα της ομάδας παραγωγής κατά του εξευγενισμού παλαιών αστικών περιοχών. Οι σκηνές στο εστιατόριο Soul Kitchen, το πρότυπο του οποίου δεν υπάρχει πια, γυρίστηκαν σε παλιά αίθουσα της βιομηχανικής περιοχής του Βίλχελμσμπουργκ. 
Στους τόπους γυρισμάτων συμπεριλαμβάνονται όμως και οι όμορφες και τουριστικές περιοχές της χανσεατικής πόλης, όπως Σπάιχερσταντ και Έλβας. Η σκηνή στο νεκροταφείο γυρίστηκε στο Riensberger Friedhof της Βρέμης.
3-υδροξυβενζαλδεΰδη

Παραγωγή

Η 3-υδροξυβενζαλδεΰδη παράγεται (συνήθως) με πρόδρομη ένωση την 3-νιτροβενζαλδεΰδη [(C₆H₄)(3-NO₂)CHO]. Η συγκεκριμένη παραγωγική οδός ξεκινά με αναγωγή της νιτροομάδας (NO₂) σε αμινομάδα (-NH₂). Με τον τρόπο αυτό η 3-νιτροβενζαλδεΰδη μετατρέπεται σε 3-αμινοβενζαλδεΰδη  [(C₆H₄)(3-NH₂)CHO]. Ακολουθεί διαζωνίωση της αμινομάδας σε διαζωνιομάδα (-N₂⁺), οπότε η 3-αμινοβενζαλδεΰδη μετατρέπεται σε 3-διαζωνιοβενζαλδεΰδη  [(C₆H₄)(3-N₂⁺)CHO] . Τέλος, η 3-διαζωνιοβενζαλδεΰδη υδρολύεται, σχηματίζοντας 3-υδροξυβενζαλδεΰδη:

Βιοσύνθεση

Η 3-υδροξυβενζυλαλκοολική δεϋδρογονάση είναι ένζυμο που οξειδώνει την 3-υδροξυβενζυλική αλκοόλη  [(C₆H₄)(3-ΟΗ)CH₂OH] με φωσφονικοτιδαμιδοαδενινοδινουκλοετίδιο (NADP⁺),  παράγοντας 3-υδροξυβενζαλδεΰδη, φωσφοϋδρονικοτιναμιδοαδενινοδινουκλοετίδιο (NADPH) και υδρογονοκατιόντα (H⁺).

Εφαρμογές

Μια γνωστή εφαρμογή της 3-υδροξυβενζαλδεΰδης είναι ως πρόδρομη ένωση για τη σύνθεση μοναστρόλης.
Mazda MX-5

Βασικά στοιχεία

Το πρώτο μοντέλο έκανε ντεμπούτο τον Φεβρουάριο του 1989 στο Σαλόνι Αυτοκινήτου του Σικάγο και λανσαρίστηκε στην αγορά τον Μάιο. Το MX-5 σχεδιάστηκε ως ένα μικρό roadster με μικρό βάρος και ελάχιστη μηχανική πολυπλοκότητα που να περιορίζεται μόνο από τις νομικές απαιτήσεις και τις απαιτήσεις ασφάλειας, ενώ παράλληλα να είναι τεχνολογικά σύγχρονο και αξιόπιστο. Οι βασικές αυτές φιλοσοφίες του MX-5, συνεχίζονται διαχρονικά σε όλες τις γενιές του.
Η δεύτερη γενιά του MX-5 έφτασε το 1998, η παραγωγή της τρίτης γενιάς ξεκίνησε το 2005, ενώ μια τέταρτη γενιά κυκλοφόρησε το 2015. Διαχρονικά, συνεχίζει να είναι το best-seller διθέσιο σπορ αυτοκίνητο στην ιστορία της παγκόσμιας αυτοκίνησης. Τον Απρίλιο του 2016 συμπληρώθηκαν ένα εκατομμύριο MX-5 που έχουν κατασκευαστεί και πωληθεί σε όλο τον κόσμο. Από την έναρξη της τρίτης γενιάς, η Mazda έχει παγιωθεί σε όλο τον κόσμο και χρησιμοποιεί το όνομα MX-5, με μοναδική εξαίρεση τις Ηνωμένες Πολιτείες, όπου διατίθεται στην αγορά ως MX-5 Miata και μάλιστα στην καθημερινότητα της χώρας αυτής αναφέρεται συχνότερα ως Miata σκέτο.
1691 Όορτ

Φυσικά χαρακτηριστικά

Η μέση διάμετρος του Όορτ εκτιμάται σε 40 χιλιόμετρα περίπου. O φασματικός τύπος του είναι CU (κατά Tholen), ενώ το άλβεδό του δεν είναι γνωστό με κάποια ακρίβεια. Ο Όορτ περιστρέφεται γύρω από τον εαυτό του μία φορά κάθε 10 ώρες 16 λεπτά και 14 δευτερόλεπτα.
Φρειδερίκος του Σλέσβιχ-Χόλσταϊν-Σόνντερμπουρκ-Αουγκούστενμπουρκ

Βιογραφία

Ήταν ο πρωτότοκος γιος του Ερνέστου-Γκύντερ δούκα του Σ.Χ.Σ.Αουγκούστενμπουρκ και της Αυγούστας των Όλντενμπουρκ, κόρης του Φιλίππου δούκα του Σ.Χ.Σ.Γκλύκσμπουρκ.
Το 1677 απεβίωσε ο δευτερότοκος αδελφός του Φίλιππος-Ερνέστος. Το 1689 ο Φρειδερίκος διαδέχθηκε τον πατέρα του. 
Kατά τον Εννεαετή Πόλεμο (1688-97) πολέμησε τους Γάλλους, αλλά απεβίωσε τρία έτη μετά, το 1692 στο Ενγκιέν (γερμ. Έντιγκεν) του Αινώ σε ηλικία 40 ετών, άτεκνος. Τον διαδέχθηκε ο επόμενος επιζών αδελφός του Ερνέστος-Αύγουστος ως δούκας του Σ.Χ.Σ.Αουγκούστενμπουρκ.

Οικογένεια

Νυμφεύτηκε την Άννα-Χριστίνα Μπερόιτερ· δεν απέκτησαν απογόνους.
Σφαγή της Μονής του Ευαγγελισμού της Θεοτόκου

Πριν τη σφαγή

Σύμφωνα με το ημερολόγιο του 2009 της Ιερά μονή Ευαγγελισμού της Θεοτόκου, κατά το έτος 1391 οι Τούρκοι υπό τον στρατηγό Εβρειό Μπέη εισέβαλαν στην Πελοπόννησο και η πόλη των Αθηνών άρχισε να απειλείται από αυτούς. Το έτος 1416 οι Τούρκοι λεηλάτησαν την Αττική και ανάγκασαν τον δούκα των Αθηνών Αντόνιο Ατζαγιόλι να ομολογήσει τον εαυτό του υποτελή του σουλτάνου.

Η σφαγή

Σύμφωνα με το ημερολόγιο του 2009 της Ιερά μονή Ευαγγελισμού της Θεοτόκου, κατά το έτος 1424 οι Τούρκοι εισέβαλαν βιαίως στην Ιερά Μονή του Ευαγγελισμού της Θεοτόκου, επί του Όρους των Αμώμων και σφαγίασαν αγρίως τους πατέρες της Μονής.Ο Άγιος Εφραίμ απουσίαζε στη σπηλιά του Όρους και επιστρέφοντας, βλέποντας τα σώματα των Πατέρων σφαγμένα, θρήνησε γοερά. Τον επόμενο χρόνο στις 14 Σεπτεμβρίου του 1425, επανήλθαν οι βάρβαροι Οθωμανοί και αφού βρήκαν τον Άγιο, τον συνέλαβαν και τον βασάνιζαν επί 8 μήνες, μετά μεγάλης μανίας και βαρβαρότητας, με τα ίδια μέσα που βασανίστηκε ο Άγιος Γεώργιος, ο Άγιος Δημήτριος, η Αγία Αικατερίνη, η Αγία Βαρβάρα και άλλοι.
Σύμφωνα με το ημερολόγιο του 2009 της Ιερά μονή Ευαγγελισμού της Θεοτόκου και τον Ορθόδοξο Συναξάρη, στοέλος τον κρέμασαν ανάποδα σε παλαιό δένδρο μουριάς στο περίβολο της Μονής, αφού διαπέρασα στον ομφαλό του χονδρό παλαιό ξύλο αναμμένο και αφού του κάρφωσαν σουβλερά γύφτικα καρφιά.
Αλκυονέας του Διόμου

Στην ελληνική μυθολογία ο Αλκυονέας του Διόμου ήταν το μοναχοπαίδι του Διόμου και της Μεγανείρας. Η οικογένεια ζούσε στους Δελφούς. Ο Αλκυονέας αυτός ήταν πολύ ωραίος νέος, αλλά σε αυτόν ύστερα από χρησμό του Μαντείου έπεσε ο κλήρος να φαγωθεί από το τέρας Λάμια ή Σύβαριν για τη σωτηρία του τόπου. Η σπηλιά-λημέρι του τέρατος αυτού ήταν στο βουνό Κίρφη, το σημερινό Ξηροβούνι της Φωκίδας κοντά στην πόλη Κρίσσα. Από εκεί έτυχε να περνά ο Ευρύβατος, που είδε τον Αλκυονέα να τον έχουν στήσει εκεί στεφανωμένο. Μόλις πληροφορήθηκε για ποιο σκοπό ήταν εκεί, όρμησε μέσα στη σπηλιά, έσυρε το τέρας έξω από αυτή και το γκρέμισε από τα βράχια. Εκεί όπου έπεσε το τέρας και σκοτώθηκε, ξεπήδησε πηγή που πήρε το όνομά του: Σύβαρις.
Σημαία του Σουδάν

Η σημαία του Σουδάν καθιερώθηκε στις 20 Μαΐου 1970 και αποτελείται από τρεις λωρίδες, χρωμάτων κόκκινου (για τους μάρτυρες που έχυσαν αίμα στον πόλεμο κατά των Βρετανών αποικιοκρατών), άσπρου (για την αγνότητα και αισιοδοξία) και μαύρου (συμβόλου του αγώνα ανεξαρτησίας) με ένα πράσινο τρίγωνο κοντά στο μέρος που κυματίζει. Το πράσινο χρώμα συμβολίζει το Ισλάμ, την ευημερία και τη γεωργία.

Προηγούμενη σημαία

Πριν από το στρατιωτικό πραξικόπημα του 1969 από τον Γκαφάαρ Νιμέιρι, χρησιμοποιούνταν ένα σχέδιο με χρώματα μπλε, κίτρινο και πράσινο.